Такім чынам, нашай краіне патрэбен закон, які будзе рэгуляваць і заахвочваць работу такіх арганізацый, як наша. Зараз наша дзейнасць рэгулюецца агульным указам № 300, але, на мой погляд, нас трэба выдзяляць асобна. Акрамя гэтага, неабходна знізіць колькасць папер, якія рыхтуюць прадстаўнікі бізнесу для таго, каб нас фінансава падтрымаць. Сёння мы добраахвотна вывешваем фінансавыя справаздачы на сайце, свет глабалізуецца. Таму няма неабходнасці дубліраваць такія справаздачы. Увогуле, было б добра, калі б і ў нашай краіне для бізнесу і для фізічных асоб, якія гатовы дапамагаць у рэалізацыі сацыяльных праектаў, існавалі льготы.